《邃庵阁老宅赏灯限韵》
明代·俞泰

芳宵娱客漫张灯，何幸龙门此共登。放夜有恩宽汉禁，分盘随共出卢蒸。

未论火树三千架，真在瑶台十二层。玉烛喜调今日泰，相公元不自言能。

作者简介：（?—1531）明常州府无锡人，字国昌，号正斋。弘治十五年进士，授南京吏科给事中，历官山东参政，嘉靖二年致仕，隐居芳洲，十年卒。好绘事，喜诗篇。有《芳洲漫兴集》。